پیشاندانی خۆشەویستی

پیشاندانی خۆشەویستی () فیلمێکی درامی کۆمیدییە کە لە ساڵی ٢٠٠٨ بڵاوکراوەتەوە. سیۆن سۆنۆ کاری نووسین و دەرھێنانی بۆ فیلمەکە کردووە. فیلمەکە چوار کاتمێرە و بەم ھۆکارە ناوبانگی لە فیستیڤاڵەکانی فیلم دەرکردووە. فیلمەکە چەند تەوەرێکی جیاواز لەخۆدەگرێت وەک خۆشەویستی، خێزان، شەھوەت، ئایین، و تاوانی وێنەگرتنی ژێرەوەی تەنوورەی ژنان. یەکەم وەشانی فیلمەکە درێژییەکەی شەش کاتژمێر بوو، بەڵام دواتر لەسەر داواکاری بەرھەمھێنەران کورتکرایەوە بۆ چوار کاتژمێر.

لەگەڵ بڵاوبوونەوەی، فیلمەکە چەندین خەڵاتی بردەوە و ھەڵسەنگاندنێکی باشی بۆ کرا لەلایەن ڕەخنەگران. لە فیستیڤاڵی فیلمی نێونەتەوەیی بەرلین، فیلمەکە خەڵاتی کالیگاری و فیپرێسکی بردەوە.

 قاڵبی ئەکتەران 
 تاکاھیرۆ نیشیجیما وەک یو ھۆندا
 ھیکاری میتسوشیما وەک یۆکا ئۆزاوا
 ساکورا ئاندۆ وەک ئایا کۆیکی
 ماکیکۆ واتانابی وەک کایۆری فوجیوارا
 ئاتسورۆ واتابێ وەک تێتسو ھۆندا
 جای وێست سەرکردەی دەستەی بۆسۆزۆکو

 سەرچاوەکان 

پۆل:فیلمە ژاپۆنییەکانی دەیەی ٢٠٠٠
پۆل:ئەو فیلمانەی لە ژاپۆن بەرھەمھێنراون
پۆل:ئەو فیلمانەی لە شاری تۆکیۆ وێنەیان گیراوە
پۆل:فیلمە سەربەخۆییەکانی ژاپۆن
پۆل:فیلمەکان سەبارەت بە دەستایینەکان